Document ID: 32013R0280

KOMISJONI MÄÄRUS (EL) nr 280/2013,
22. märts 2013,
millega muudetakse määrust (EÜ) nr 62/2006, mis käsitleb üleeuroopalise tavaraudteevõrgustiku kaubaveo telemaatiliste seadmete alasüsteemi tehnilisi koostalitlusnõudeid
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 6 lõiget 1,
ning arvestades järgmist:
(1)
Komisjoni 23. detsembri 2005. aasta määruse (EÜ) nr 62/2006 (mis käsitleb üleeuroopalise tavaraudteevõrgustiku kaubaveo telemaatiliste seadmete alasüsteemi tehnilisi koostalitlusnõudeid) (2) artiklis 4b on sätestatud, et Euroopa Raudteeagentuur peab ajakohastama määruse (EÜ) nr 62/2006 A lisas osutatud dokumente selliste muudatustaotluste alusel, mis on heaks kiidetud enne 13. maid 2012.
(2)
Komisjonile laekus Euroopa Raudteeagentuuri 24. juuli 2012. aasta soovitus ERA/REC/06a-2012/INT ajakohastada määruse (EÜ) nr 62/2006 A lisa, et osutada tehnilistele dokumentidele, mida on muudetud vastavalt muudatuste juhtimise protsessile („Final Baseline 5.2”).
(3)
Seepärast tuleks määrust (EÜ) nr 62/2006 vastavalt muuta.
(4)
Käesolevas määruses sätestatud meetmed on kooskõlas direktiivi 2008/57/EÜ artikli 29 lõike 1 alusel moodustatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 62/2006 A lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. märts 2013

Labels: 12
7
8
15